**INSTITUT ESCOLA PLA DE L’AVELLÀ**

**NORMES GENERALS DE CENTRE**

**CURS 2019-2020**

Benvolgudes famílies,

Comencem un nou curs escolar i amb aquest escrit us donem la benvinguda a l’escola i us adjuntem la Normativa del Centre per al curs 2019-2020.

Llegiu-la i tingueu-la a mà, us farà un bon servei.

**Gràcies.**

**INSTITUT ESCOLA PLA DE L' AVELLÀ**

**INFORMACIÓ GENERAL**

**DADES D’IDENTIFICACIÓ DEL CENTRE**

**Nom del centre:** Institut Escola Pla de l’Avellà

**Adreça**: Avinguda Burriac, 33

**Codi postal:** 08349 Cabrera de Mar

**Telèfon :** 93 759 84 66

**Fax :** 93 759 26 16

**Mail:**  a8076510@xtec.cat

**Web:** http://www.iepladelavella.cat

**Educació Infantil**

|  |  |  |
| --- | --- | --- |
|  | **Nombre d’unitats** | **Nombre d’alumnes** |
| P3 | 2 | 33 |
| P4 | 2 | 50 |
| P5 | 2 | 51 |
| Total | **6** | **134** |

**Educació Primària**

|  |  |  |
| --- | --- | --- |
|  | **Nombre d’unitats** | **Nombre d’alumnes** |
| 1r | 2 | 50 |
| 2n | 2 | 50 |
| 3r | 2 | 51 |
| 4t | 2 | 52 |
| 5è | 2 | 50 |
| 6è | 2 | 47 |
| Total | **12** | **300** |

**Educació Secundària**

|  |  |  |
| --- | --- | --- |
|  | **Nombre d’unitats** | **Nombre d’alumnes** |
| 1r | 1 | 17 |

**CALENDARI ESCOLAR I VACANCES DEL CURS 2019-2020**

**12 de setembre** Inici de les classes als centres docents d' educació infantil, primària i secundària.

**Del 21 de desembre al 7 de gener** (ambdós inclosos)Vacances de Nadal

**20 de desembre** Jornada continuada (de 9 a 13h)

**Del 4 al 13 d’abril** (ambdós inclosos) Vacances de Setmana Santa

**Del 8 al 19 de juny** (ambdós inclosos) Jornada continuada (de 9 a 13h)

**19 de juny** Acaben les classes

**Dies festius de caràcter general**

Tenen la consideració de dies festius els que determini la disposició corresponent del Departament d’Empresa i Ocupació.

**1** de novembre

**6** de desembre

**1** de maig

**Dies festius de lliure disposició**

**4** de novembre

**24** de febrer

**4** de maig

**29** de maig

**Festa local**

**1** de juny

**NORMES DE FUNCIONAMENT**

**ASSISTÈNCIA**

L’assistència a l’escola és obligatòria, per tant, els pares comunicaran, de manera immediata, el motiu de l’absència del seu fill/a. Els pares dels alumnes de cicle inicial i cicle mitjà d’educació primària utilitzaran l’agenda dels seus fills per comunicar les faltes d’assistència i els retards.

Els pares de cicle superior d’educació primària i d’ESO utilitzaran l’aplicació *Additio*.

En cas de retards o absències repetides s’iniciarà el protocol d’absentisme escolar.

**HORARIS**

**EDUCACIÓ INFANTIL I PRIMÀRIA**

**HORARI MATÍ TARDA**

ENTRADA 9.00 h 15.00 h

SORTIDA 12.30 h 16.30 h

**EDUCACIÓ SECUNDÀRIA OBLIGATÒRIA**

**HORARI MATÍ TARDA**

dilluns de 8.00h a 14.30h

dimarts de 8.00h a 13.30h 15.00h a 17.00h

dimecres de 8.00h a 12.30h

dijous de 8.00h a 13.30h 15.00h a 17.00h

divendres de 8.00h a 14.30h

Hi haurà servei de menjador cada dia. Els alumnes que es quedin a dinar podran estar fins les 15.00h al centre.

**ENTRADES I SORTIDES**

L’activitat escolar comença a les 8.00h per ESO i a les 9.00h per educació infantil i primària. Per afavorir la puntualitat de l’inici de l’activitat, les portes de l’escola s’obren a les 7.55h (per ESO) i a les 8.55h (per infantil i primària).

Al migdia, a les 12.30 h. A la tarda, a les 15.00h i a les 16.25h i a les 16.55h. Les portes estaran 5 minuts obertes.

**Els alumnes d’educació infantil faran l’entrada del matí per l’Avinguda Burriac. Totes les altres entrades i sortides es faran pel c/ Montnegre, entrada principal de l’escola.**

**En cas de retard, els acompanyants dels alumnes d’educació infantil i els alumnes d’educació primària i secundària no podran anar directament a les seves aules. S’esperaran al vestíbul de l’edifici de primària.**

**Educació Infantil**

Els acompanyants dels alumnes de **P3** portaran els infants a deixar la motxilla al penjador i el portaran a la porta de l’aula on s’acomiadaran d’ells.

Els alumnes de **P4 i P5**, i els seus acompanyants , faran l’entrada per l’extensió de pati de la seva aula on les mestres els acolliran.

A l’hora de sortir, els pares recolliran els infants per l’extensió de pati de la seva aula.

**Els alumnes d’educació infantil no podran romandre al pati del centre un cop acabada l’activitat escolar**.

**Educació primària i secundària**

Els alumnes d’educació primària i secundàriaentraran sols, sense fer fila, a les seves aules on els mestres els acolliran.

A l’hora de sortir, els pares recolliran els infants de **cicle inicial** a les portes d’entrada situades en el pati de primària.

Els alumnes de **cicle mitjà, cicle superior i secundària**, entraran i sortiran sols. Els acompanyants estaran fora del recinte escolar.

Els responsables d’acompanyar els infants

d’educació infantil i cicle inicial a l’escola són els pares o aquelles persones en qui ells deleguin, fet que s’ha de comunicar sempre a l’escola. És imprescindible tenir coneixement de totes les persones que en algun moment recolliran els infants, d’altra manera i per seguretat no se’ls permetrà la sortida de l’escola.

* Per al millor funcionament del Centre cal respectar els horaris d’entrada i sortida.
* Preguem que no romangueu en el recinte de l’escola un cop començada i acabada l’activitat escolar i que, en cas de retard, porteu ***una justificació per escrit.***
* No es pot circular pel recinte escolar amb patinet, amb bicicleta i d’altres vehicles.
* No es podrà accedir a les aules un cop finalitzada l’activitat escolar.

**IMPORTANT**

**Per tal de respectar les entrades i sortides dels alumnes, les famílies que tinguin fills/es als dos edificis, es desplaçaran pel PATI, evitant, en tot moment, passar per dins de l’edifici.**

**ACOLLIDA DELS INFANTS DE P3**

Per tal d’afavorir l’acollida i l’adaptació dels nens i nenes de P3, la seva entrada a l’escola serà progressiva. A cada família se li indicarà quan haurà de venir el seu fill o la seva filla.

**REUNIONS D’AULA**

A principi de curs, l’escola convocarà una reunió d’aula de pares d’alumnes per parlar de: metodologia, objectius, hàbits, organització i funcionament del grup - classe. Durant el curs, si s’escau, se’n realitzaran d’altres.

**ENTREVISTES PERSONALS**

Es realitzarà 1 entrevista com a mínim durant el curs. Es poden concertar tant per part dels pares com de la tutora. És important l’assistència del pare i de la mare.

Cal concertar l’entrevista amb la tutora amb uns dies d’antelació.

Les entrevistes amb els pares d’alumnes de cicle inicial i cicle mitjà de primària es concertaran a través de l’agenda. Les de cicle superior i ESO mitjançant l’aplicació *Additio.*

**INFORMES**

Els tutors lliuraran els següents informes:

**P3, P4 i P5:** dos informes. Un a finals de gener i un altre el mes de juny.

**Primària:** tres informes, un al final de cada trimestre.

**ESO:** 5 informes: un de preavaluació i un al final de cada trimestre, a més de l’informe de final de curs.

**EXCURSIONS I SORTIDES**

Les sortides que organitza l’escola formen part de la programació. És per això, que és important l’assistència de tots els alumnes. En cas de no anar-hi, s’ha de justificar el motiu. A educació primària es farà servir l’agenda per a aquestes justificacions. A l’ESO es comunicarà mitjançant l’aplicació *Additio.*

**MALALTIES**

Quan hi ha símptomes de malaltia no s’ha de dur el nen/a al centre. Cal que l’alumne que presenti febre, descomposició, erupcions a la pell (excepte si el metge certifica, per escrit que no és contagiosa), paràsits (polls)… es quedin a casa, per la seguretat de tots. Cal també que respecteu els períodes d’incubació o de convalescència i que ho comuniqueu a l’escola **(937598466)** i al servei de menjador **(681211060).**

**MEDICAMENTS**

Sempre que sigui possible, intenteu combinar els horaris de la medicació per tal de no haver-la d’administrar a l’escola.

L’administració de medicament als alumnes en horari escolar o de menjador es farà amb la recepta d’un metge col·legiat i l’autorització del pare, mare o tutor legal on ha de figurar el nom de l’alumne, l’horari i la dosi que ha de prendre.

A l’escola hi ha impresos per a aquesta finalitat.

Cal portar els medicaments amb la **dosi exacta** que s’ha d’administrar al nen/a i lliurar-los directament al tutor/a de l’infant.

L’escola disposarà d’un antitèrmic per subministrar en cas d’emergència sota la vostra autorització.

**MATERIAL I LLIBRES DE TEXT**

El material i els llibres de text que s’utilitzen a l’escola estan socialitzats. Es paga una quota anual per aquest concepte. L’ AMPA lliurarà els llibres de text durant els primers dies de setembre a les famílies. Al llarg del curs, els alumnes rebran a les aules el material necessari.

**PSICOMOTRICITAT I EDUCACIÓ FÍSICA**

Els nens i nenes **d’educació infantil**, el dia que fan psicomotricitat, cal que portin xandall o roba còmoda i sabatilles esportives cordades amb “velcro”.

Els alumnes de **cicle inicial,** cal que portin xandall o roba còmoda i sabatilles esportives. També necessiten un necesser amb una tovallola petita (de tocador), una pinta i una samarreta de recanvi.

Els alumnes de **cicle mitjà, superior i secundària** es dutxaran després de l’activitat d’educació física. Per tant, han de portar una tovallola de dutxa, sabó, sabatilles de goma i una muda.

**Natació**

Els alumnes de cicle inicial fan natació una vegada a la setmana durant un trimestre. Els alumnes de 1r hi van durant el 3r trimestre i els alumnes de 2n hi van durant el 1r trimestre.

**ESMORZAR**

**Educació Infantil**

Els alumnes d’educació infantil esmorzaran a l’aula.

Els nens han d’haver esmorzat a casa. A l’escola recomanem portar petits entrepans, fruita (pelada i tallada), iogurt o galetes, i res de pastissets, sucs o altres llaminadures. Cal que tots els aliments els portin a dintre d’una carmanyola no massa gran.

Portaran l’esmorzar a dins d’una bossa on també hi haurà un tovalló de roba.

**Educació Primària i secundària**

Els alumnes de primària i secundària esmorzaran a mig matí (han d’haver esmorzat a casa prèviament). Poden portar petits entrepans, galetes, etc, dintre d’una carmanyola però no sucs, làctics ni refrescos.

**ANIVERSARIS**

En cas de voler convidar als companys, per l’aniversari del nen/a, poden portar un pastís, coca o similar que no s’hagi de posar a la nevera.

Els pastissos per a celebrar els aniversaris no es poden elaborar a casa.

Podeu portar pa de pessic, magdalenes, galetes, croissants,.... comprats a la secció de forn o pastisseria.

No es poden portar begudes.

No repartirem llaminadures ni regals.

No es repartiran invitacions per a fer festes particulars dintre del recinte escolar.

**SERVEI DE MENJADOR**

El menjador escolar està gestionat per l’Associació de mares i pares de l’escola. L’empresa concessionària és Justo Ruiz S.A.

Cada mes es pengen al bloc de l’AMPA els menús mensuals.

És un menjador educatiu i social on es treballen els hàbits d’alimentació i convivència en un menjador, hàbits d’higiene,…

El servei de menjador és de 12.30h a 15.00h. Després de dinar els nens i nenes de P3 faran la migdiada, la resta de temps participaran en les activitats dirigides pel monitor/a de menjador.

\*Es lliurarà diàriament, a les famílies de P3, un petit informe.

Per als altres alumnes es farà un informe només si n’hi ha incidències rellevants.

Al final de cada trimestre, es lliurarà un informe a cadascun dels alumnes que es queden habitualment.

Si us voleu posar en contacte amb el servei de menjador, heu de trucar al telèfon 681211060 de 9.00h a 11.00h del matí o bé podeu fer servir la bústia del menjador.

**SERVEI D’ACOLLIDA I PERMANÈNCIES**

És un servei gestionat per l’Associació de mares i pares de l’escola.

Aquest servei es considera com una necessitat social degut als horaris laborals dels pares. El seu horari serà de 7.45 a 9.00 del matí i de 16.30 a 17.45 de la tarda.

Els monitors seran un enllaç entre la família i l’escola.

El responsable del servei acollirà els infants, els donarà l’esmorzar, si cal, i crearà un clima relaxat. A les 9.00h els acompanyarà a la seva aula. A la tarda anirà a l’aula a recollir els alumnes d’educació infantil, els donarà el berenar, si cal, i faran una activitat lúdica, com ara contes, encaixos,… fins que els pares els vinguin a recollir.

L’aula d’acollida i permanències estarà ubicada a l’edifici d’ Educació Infantil.

**ACTIVITATS EXTRAESCOLARS**

Les activitats extraescolars estan gestionades per l’Associació de Mares i Pares. Es realitzen fora de l’horari lectiu del centre.